અત્રે પ્રાપ્ત વિગત મુજબ પોરબંદર છાયા પ્લોટ શેરી નં. 6માં રહેતા મનસુખભાઇ તુલસીદાસ ચાવડા એ કમલાબાગ પો.સ્ટે.માં ફરિયાદ લખાવેલ કે, તેઆે જી.ઇ.બી.માં નોકરી કરે છે અને તેઆેના પુત્ર વત્સલ ચાવડા કે જે રાજકોટ વિવેકાનંદ હોટલ મેનેજમેન્ટ ઇન્સ્ટીટયુટમાંથી ચાર વર્ષનો ડીગ્રી હોટલ મેનેજમેન્ટનો કોર્ષ કરેલ અને ત્યારબાદ વારંવાર નોકરી માટે ઇન્ટરનેટમાં સર્ચ કરી વિદેશમાં નોકરી મેળવવાનો પ્રયત્ન કરતા ઇન્ટરનેટ મારફતે રાજસ્થાન કંપનીના એજન્ટ અજયસિંહ યાદવનો સંપર્ક થતાં ફરિયાદીના પુત્ર વત્સલ અને ફરિયાદી સાથે વારંવાર ફોન ઉપર વાતચીત થયા બાદ પોતાની કંપની મારફતે રૂા. 3,00,000/-ના ખર્ચમાં ફરિયાદીના પુત્ર વત્સલને માસીક રૂા. 80,000/- થી 90,000ના પગારમાં ન્યુઝીલેન્ડ દેશમાં બે વર્ષ માટેની વર્ક પરમીટ વિઝા તથા નોકરી અપાવવા અને અમદાવાદ થી ન્યુઝીલેન્ડ સુધી ટીકીટના ખર્ચ સહિત તમામ જવાબદારી અજયસિંહ યાદવ દ્વારા ફરિયાદીના પુત્રને આપતા ફરિયાદીના પુત્રએ પાસપોર્ટ અને ઝેરોક્ષ સર્ટીફીકેટ કંપનીના સરનામે રાજસ્થાન મોકલાવેલા અને અજયસિંહ દ્વારા રૂા. 3,00,000ની માંગણી કરી હતી.